text: Bretar fyrireika olju- og gassleiting eystan fyri føroyska markið
text: #000001
text: Í næstum skulu orkufeløg siga myndugleikunum, hvørji øki í Norðsjónum og á Atlantsmótinum tey ynskja skulu vera partur av komandi leitiútbjóðingini
text: #000002
text: Roknað verður við, at øki við føroyska markið vera við í komandi leitiútbjóðingini í Bretlandi. Í løtuni hava oljufeløg leitiloyvi á einum samanhangandi øki uppá 100 km. framvið føroyska markinum.
text: #000003
text: Í Bretlandi verða nú gjørdar fyrireikingar til nýggja leiting eftir olju og gassi. Seinasta leiting var í 2020 og hevur lok verið lagt á leiting síðani. Annars plagar Bretland at hava eina útbjóðing um árið.
text: #000004
text: Eitt tað fyrsta, sum nýggi forsætisráðharrin, Truss gjørdi eftir at verða vald, var at kunngera, at hon fór at lata upp til 150 nýggj loyvi til leiting eftir olju og gassi í Norðsjónum og vestan fyri Hetland. Hetta fyri at gera Bretland óheft at innfluttari orku í 2040.
text: #000005
text: Ætlanin var, at bretski leitimyndugleikin skuldi fara undir at fyrireika leitingina longu í hesum mánaðinum, men nú drotning Elizabeth er deyð og verður jarðað, er avgjørt, at oljuleitingin má bíða til hon er farin til gravar í næstu viku.
text: #000006
text: Hetta fer tó neyvan at hava stóra ávirkan á sjálva útbjóðingina, sum ætlanin er at skunda ígjøgnum, nú eingin útbjóðing hevur verið síðani 2020 m.a. orsakað av korona.
text: #000007
text: Á orkuráðstevnu í London nú um dagarnar varð kunngjørt, at tað nú er upp til olju- og gassfeløg at peika út øki, sum tey halda eiga at vera partur av komandi leitiútbjóðing, sum verður tann 34. í røðini. Tað varð eisini upplýst, at roynt verður at lata nýggj leitiloyvi skjótast til ber, soleiðis at leitingin kann fara í gongd longu í komandi ári.
text: #000008
text: Økini, sum verða partur av leitingini, vera í Norðsjónum, men eisini vestan fyri Hetland. Vert er at bíta merki í, at myndugleikarnir fara at leggja seg eftir eisini at lýsa út øki tætt við føroyska markið til leiting. Har er longu nógv olja og gass funnin.
text: #000009
text: Helvtin av orkuni frá vindmyllulundum fer til spillis
text: #000014
text: Oljuprísur uppá 100 dollarar í eygsjón
text: #000016
text: Russland sendir oljutangaskip norður um Sibiria
text: #000017
text: Byggja heimsins størstu vindmylnuhøll í Esbjerg
text: #000018
text: Bera ótta fyri nýggjum grønum brennievnum
text: #000019
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000023
text: Fyristing tel. 20 80 80 [email protected]
text: #000024